Demokratische Volkspartei (Deutschland) - Alemannische Wikipedia

# Demokratische Volkspartei (Deutschland)

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Demokratischi Volkspartei (Düütschland)«

| Dialäkt: Züridütsch (See)

Di Demokratischi Volkspartei (DVP), nöd z verwechsle mit dr Düütsche Volkspartei, isch hüt under em Name FDP/DVP dr Landesverband Baden-Württemberg vo dr FDP.

## [ändere] Gschicht

### [ändere] Düütsches Riich

D DVP isch im Königriich Württemberg i de 1860er-Jahre ggründet worde und isch dr Zämeschluss vo viilne demokratische Revolutionäre vo 1848. Sie isch lang di beschtimmendi politisch Chraft im "Ländle" gsii. Bi dr Gründig vo dr Düütsche Demokratische Partei (1919) händ sich d "Demokrate", wie sie vo dr Bevölkerig nur gnännt worde sind, dere linksliberale Partei aagschlosse und sind dene ihre Württemberger Landesverband worde. 1933 händ sie sich uf Druck vo de Nationalsozialischte ufglöst, um eme Verbot zuvor zchoo.

### [ändere] Bundesrepublik Düütschland

1945 isch d DVP vo liberale Persönlichkeite wie em Theodor Heuss und em Reinhold Maier wiederggründet worde. Sie hät sich 1948 a dr Gründig vo dr FDP in Heppeheim beteiliget und isch sither dr entschprächendi Landesverband, zerscht in Württemberg-Bade und Württemberg-Hohezollere, nach Gründig vom Land Bade-Württemberg under dr Bezeichnig FDP/DVP im gsamte Südweschtschtaat. Mit em Reinhold Maier (i Württemberg-Bade und Bade-Württemberg) hät d DVP de einzig liberali Minischterpräsident i dr Bundesrepublik Düütschland gschtellt. D DVP isch dr einzigi FDP-Landesverband, wo no nie a dr Fünf-Prozent-Hürde gscheiteret isch.

Derzeitigi Vorsitzendi isch di Bundestagsabgeordneti Birgit Homburger.

## [ändere] Wahlergebnisse

### [ändere] Bundestagswahlergebnisse in Bade-Württemberg

- 1949: Württemberg-Bade: 18,2% - 7 Sitz / Württemberg-Hohezollere: 15,3% - 1 Sitz
- 1953: 12,7% - 9 Sitz
- 1957: 14,4% - 11 Sitz
- 1961: 16,6% - 12 Sitz
- 1965: 13,1% - 10 Sitz
- 1969: 7,5% - 6 Sitz
- 1972: 10,2% - 8 Sitz
- 1976: 9,1% - 7 Sitz
- 1980: 12,0% - 9 Sitz
- 1983: 9,0% - 7 Sitz
- 1987: 12,0% - 9 Sitz
- 1990: 12,3% - 10 Sitz
- 1994: 9,9% - 8 Sitz
- 1998: 8,8% - 7 Sitz
- 2002: 7,8% - 6 Sitz
- 2005: 11,9% - 9 Sitz

### [ändere] Landtagswahle

#### [ändere] Württemberg-Bade

- 1946: 19,5% - 19 Sitz
- 1950: 21,1% - 22 Sitz

#### [ändere] Württemberg-Hohezollere

- 1947: 17,7% - 11 Sitz

#### [ändere] Bade-Württemberg

- 1952: 18,0% - 23 Sitz
- 1956: 16,6% - 21 Sitz
- 1960: 15,6% - 18 Sitz
- 1964: 13,1% - 14 Sitz
- 1968: 14,4% - 18 Sitz
- 1972: 8,9% - 10 Sitz
- 1976: 7,8% - 9 Sitz
- 1980: 8,3% - 10 Sitz
- 1984: 7,2% - 8 Sitz
- 1988: 5,9% - 7 Sitz
- 1992: 5,9% - 8 Sitz
- 1996: 9,6% - 14 Sitz
- 2001: 8,1% - 10 Sitz
- 2006: 10,7% - 15 Sitz

## [ändere] Literatur

- Paul Rothmund, Erhard R. Wiehn, Die FDP/DVP in Baden-Württemberg und ihre Geschichte, Stuttgart 1979.

Der Artikel basiert uf ´ra freie Ibersetzung vum Artikel „Demokratische Volkspartei (Deutschland)“ us dr dytsche Wikipedia.

Vun "http://als.wikipedia.org../../../d/e/m/Demokratische_Volkspartei_%28Deutschland%29_6fcb.html"

Kategorie: Artikel auf Zürichdeutsch | Freie Demokratische Partei | Deutsche Partei

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English